Oficiālais Vēstnesis L 196 , 02/08/2003 Lpp. 0041 - 0042



Komisijas Lēmums (2003. gada 1. augusts), ar ko groza Lēmumu 2001/618/EK par dažu Francijas departamentu un Itālijas provinces iekļaušanu tādu dalībvalstu un reģionu sarakstos, kuri nav Aujeski slimības skarti, un reģionu sarakstos, kuros ir apstiprinātas Aujeski slimības izskaušanas programmas (izziņots ar dokumenta numuru C(2003) 2786) (Dokuments attiecas uz EEZ) (2003/575/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām [1], kurā jaunākie grozījumi izdarīti ar Komisijas Regulu (EK) Nr. 1226/2002 [2] un jo īpaši tās 9. panta 2. punktu un 10. panta 2. punktu, tā kā: (1) Papildu garantijas Kopienas iekšējā tirdzniecībā ar cūkām attiecībā uz Aujeski slimību un tādu dalībvalstu teritoriju saraksti, kuras atzītas par šīs slimības neskartām, un kurās ir apstiprinātas slimības kontroles programmas, ir noteikti Komisijas Lēmumā 2001/618/EK [3], kurā jaunākie grozījumi izdarīti ar Lēmumu 2003/130/EK [4]. (2) Aujeski slimības izskaušanas programma ir ieviesta Francijā uz septiņiem gadiem. Daži Francijas departamenti ir atzīti par slimības neskartiem ar Lēmumu 2001/618/EK. (3) Ievērojot Direktīvas 64/432/EEK 10. pantu, Francija pašreiz ir iesniegusi Komisijai apliecinošus dokumentus par Ardešas, Augšprovansas Alpu, Augšsavojas, Ivelīnas, Izēras, Lamanša, Majonas, Piejūras Alpu un Sēnas un Marnas departamentu, kas atzīts par Aujeski slimības neskartu. (4) Uzskata, ka izskaušanas programma ir veiksmīga minētās slimības izskaušanā šajos Francijas departamentos. (5) Saskaņā ar Direktīvas 64/432/EK 9. pantu, Francija ir iesniegusi dokumentāciju arī par izskaušanas programmu Ēnas, Kotdarmoras, Finistēras, Ilevilēnas, Morbiānas un Noras departamentā, un prasījusi par šādas programmas apstiprināšanu. (6) Saskaņā ar Direktīvas 64/432/EK 9. pantu, Itālija ir iesniegusi dokumentāciju par izskaušanas programmu Bolcano provincē, un prasījusi par šādas programmas apstiprināšanu. (7) Tādēļ attiecīgi jāgroza Lēmums 2002/618/EK. (8) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 2001/618/EK I un II pielikumu aizstāts ar šā lēmuma pielikumu. 2. pants Šo lēmumu piemēro no 2003. gada 1. augusta. 3. pants Šis lēmums ir adresēts dalībvalstīm. Briselē, 2003. gada 1. augustā Komisijas vārdā –– Komisijas loceklis David Byrne [1] OV 121, 29.7.1964., 1977./64. lpp. [2] OV L 179, 9.7.2002., 13. lpp. [3] OV L 215, 9.8.2001., 48. lpp. [4] OV L 52, 27.2.2003., 9. lpp. -------------------------------------------------- PIELIKUMS " “I PIELIKUMS Dalībvalstis vai to reģioni, kas nav Aujeski slimības skarti un kuros ir aizliegta vakcinācija Dānijā | visos apgabalos. | Vācijā | visos apgabalos. | Francijā | Aljē, Ardešas, Ardēni, Arjēžas, Averonas, Austrumpireneju, Augšalpu, Augšgaronnas, Augšluāras, Augšmarnas, Augšpireneju, Augšprovansas Alpu, Augšreinas, Augšsavojas, Augšsonas, Augšvjennas, Atlantijas Luāras, Atlantijas Pireneju, Belforas teritorijas, Bušdironas, Desevras, Dordoņas, Dromas, Dū, Essonas, Ēnas, Ēras, Ēras un Luāras, Gāras, Hēras, Indras, Indras un Luāras, Ivelīnas, Izēras, Jonas, Juras, Kalvadosas, Kantālas, Korēzas, Kotdoras, Krēzas, Landas, Lamanša, Lejasreinas, Lotas, Lotas un Garonnas, Lozēras, Luāras, Luāras un Šēras, Luarē, Majonas, Marnas, Mertas un Mozeles, Mēnas un Luāras, Mēzas, Mozeles, Njevras, Obas, Odas, Odasēnas, Ornas, Parīzes, Piejūras Alpu, Piejūras Sēnas, Piejūras Šarantas, Pijdedomas, Ronas, Sartas, Savojas, Sēnas un Marnas, Sendenī pie Sēnas, Sommas, Sonas un Luāras, Šarantas, Šēras, Tarnas, Tarnas un Garonnas, Uāzas, Uāzas ielejas, Valdemarnas, Vandejas, Varas, Vjennas, Vogēzi, Voklīzas, Žēras, Žirondas departamentos. | Luksemburgā | visā teritorijā. | Austrijā | visos apgabalos. | Somijā | visos apgabalos. | Zviedrijā | visos apgabalos. | Apvienotajā Karalistē | visos apgabalos Anglijā, Skotijā un Velsā. | II PIELIKUMS Dalībvalstis vai to reģioni, kuros ir apstiprinātas Aujeski slimības kontroles programmas Beļģijā | visā teritorijā. | Francijā | Ēnas, Finistēras, Ilevilēnas, Kotdarmoras, Morbiānas, Noras, Padekalē departamentā. | Itālijā | Bolcano provincē. | Nīderlandē | visā teritorijā. | " --------------------------------------------------